
לימוד לסוף זמן חורף התשע"ה

א. יו"ט לעומת חוה"מ – אור החמה לעומת אור הלבנה
זוהר חדש שה"ש, מאמר תפילין דקב"ה מנח לון, ויו"ט וחוה"מ
רב המנונא סבא אמר הכי, אלין אינון ימים דאקרו טובים. ואינון תפילין דרישא, דאינון תפילין דקודשא בריך הוא מנח לון, וע"ד אקרון טובים, בגין דאינון נהרין ברישא דקודשא עילאה:
 ובכל אתר, ימים טובים אינון תפילין דרישא, דקב"ה מנח לון. חולו של מועד, דלא אקרי י"ט, אלין תפילין דדרועא, דהא לית ליה לסיהרא מגרמה כלום, אלא מנהירו די"ט:
 תפילין דדרועא דאיהי תפלה של יד, לא נהירא אלא מגו נהירו דתפילין של ראש. תפלה דרישא, ימים טובים. תפלה דדרועא, חולו של מועד. ושפיר קאמר, והכי הוא.
וע"ד חולו של מועד איהו לענין עבידתא, כגוונא די"ט. ואצטריך חדוה כגוונא דיליה. ובגין כך, באלין יומין דאינון תפילין דמארי עלמא, אסור לאנחא שאר תפילין, דהא אלין יומין, דאינון תפילין עילאין שריין על רישיהון דישראל קדישין:
 רבי אלעזר שאיל לרבי שמעון אבוי, א"ל, תינח תפילין דרישא, דשריין על רישיהון דעמא קדישא בי"ט. תפילין של יד, דאיהי חולו של מועד, איך אנן אחדין לה:
 א"ל, בגין דאנן אחדין לה, ואיהי י"ד כהה, אסור למעבד עבידתא בסטרא דילה, ואצטריך למעבד חדוה, בסטרא דתפילין דרישא:  ועמא קדישא אחדין תפילין דמארי עלמא ושריין עלייהו בי"ט ובחולו של מועד, ואסור לאעברא תפילין דמארי עלמא מעל רישיהון, לאנחא תפילין אחרנין, דאינון דוגמא ודיוקנא לתתא:
[משל] למלכא דבעי לנטרא ליה לעבדיה, א"ל עביד חותמא כדיוקנא דחותמא דיליה, כל זמנא דההוא דיוקנא יתחזי עלך, כלא יזועון וידחלון מינך. לבתר מגו רחימו עילאה, דקא רחים ליה מלכא, יהב בידיה חותמא דגושפנקא עילאה דיליה, כיון דאחיד חותמא עילאה דמלכא בידיה, שביק מניה ההוא דיוקנא דאיהו עבד:
 אי ההוא עבד, דחי חותמא עילאה דמלכא, בגין ההוא חותמא דאיהו עביד, ודאי בר קטולא איהו ההוא עבדא, בגין דעביד קלנא בחותמא דמלכא, ולא חייש ליקריה. ובג"כ אסור לעמא קדישא לדחיא חותמא דמלכא עילאה דשרי עלן, בגין דיוקנא דא דאנן עבדין:  האי במועד ובחולו של מועד, וכ"ש בשבת, דכלא שריא עלן, שבת דמעלי שבתא, תפלה של יד. שבת דיומא, תפילין דרישא:
 והכי קא מסדר קב"ה לעמא קדישא רחימא דיליה, בחול אינון תפילין דעבדו דיוקנא דחותמא דמלכא, למהוי נטירין בכל סטרין. בשבת ומועד דאינון יומין טבין, ותפילין דמארי עלמא ממש. מעברן ההיא דיוקנא, ומנחי תפילין דמארי עלמא. זכאין עמא דא, דבידן חותמא עילאה דמלכא:
 מאן דמנח תפילין, אצטריך למחדי ועל דא כתיב, ושמחת בחגך. בתפילין דמארי עלמא אצטריך למחדי. וחדוה דא, במועד ובחולו של מועד, בתפילין דרישא, ובתפילין דדרועא:

הרב שג"ר ...האם הקדושה בעולמי הינה חוויה יוצאת דופן? חוויה נדירה מסתורית, הופעה נישאה ונשגבות שלא מהעולם?
המחשבה הראשונה שעלתה בדעתי הינה שהקדושה בעולמי איננה הניגוד של הטומאה, ואפילו לא של החטא, אלא של החוּלי. למעשה כפי שאמרתי פעם לחבר, אני דתי כדי להימלט מהבנאליות, כשם אחד מספריו של קונדרה מ'הקלות הבלתי נסבלת של הקיום'. אני מחפש את המשמעותי, את הגיבוי הפנימי, את המשהו שהינו שווה איזו שהיא נגיעה והיא המזוהה בתודעתי עם הקדושה. 
היא למעשה משהו שמלוה אותי תמיד, גם בשעות נפילה ודיכאון, ואני מזהה אותה עם הקיום עצמו, בלשון היידגריאנית הייתי מכנה אותה כישותו של היש, וכשישותו של היש נפתחת לפני היא מתגלה כתענוג עמוק, כעונג שבת. 
אחד מהזיהויים הבסיסים של הקדושה הינו העונג, זיהוי הנמצא כבר בתנ"ך בישעיהו. ברצוני לקרוא פיסקה מאחד ממאמריו של הסבא מסלובדקה. ישעיהו פרק נח:(יג) אם תשיב משבת רגלך עשות חפציך ביום קדשי וקראת לשבת ענג לקדוש ידוד מכבד וכבדתו מעשות דרכיך ממצוא חפצך ודבר דבר:
(יד) אז תתענג על ידוד והרכבתיך על במותי במתי ארץ והאכלתיך נחלת יעקב אביך כי פי ידוד דבר: נחמיה פרק ח: (י) ויאמר להם לכו אכלו משמנים ושתו ממתקים ושלחו מנות לאין נכון לו כי קדוש היום לאדנינו ואל תעצבו כי חדות ידוד היא מעזכם: הסמל של העונג הינו השמן. ושמן משחת קודש הנושא לא פעם  בקבלה ואפילו בתנ"ך גוון אירוטי. משלי פרק ה: ג) כי נפת תטפנה שפתי זרה וחלק משמן חכה: שיר השירים פרק א: ג) לריח שמניך טובים שמן תורק שמך על כן עלמות אהבוך: 
2. משום מה לא מונה אוטו בין הרגשות העצמיות שמעורר בנו הנומינוזי כפי שהוא מכנה את הקדושה, הקרוב ביותר בתיאורים שלו הינו של ה'מקסים'. נראה לי שהסיבה לכך הינה שהוא מזהה כמובן מאליו, את הקדושה עם טרנסצנדטאליות וכאן הקדושה כעונג הינה מופע אימננטי הנוכח בליבם של הדברים, כישותם, כלשדם. המופע של האימננטיות לכשעצמה. זאת ועוד, זהו עונג שאני מזהה אותו כעונג יהודי, מאד יהודי. ההתענגות של היהודי בקיומו כיהודי, עונג המלווה בהרמוניה עמוקה מאד. בספרות ובעיקר בעיתונות החרדית אוהבים מאד להיאחז בהופעה זו של קדושה סביב שולחן שבת, יחסים משפחתיים. רוח הארת פנים לכידות, אחדות לבבות העשויה לשרור סביב שולחן זה, ובלי לגלוש לתיאורים שמלציים, הרמוניה כזו של עונג של הויה המתענגת על עצמה והתופסת את עצמה כהויה יהודית אני חש לא פעם בשבת. 
למעשה הצגה זו של קדושה הפוכה מהאופן שבו הקדושה מוצגת בעולם המודרני ובעיקר הפ"מ אצל הוגי דעות כלוינס ודרידה. הללו מדברים על הקדושה כהיצג של ה'אחר' כאחרות. קדושתו של האחר, שהינה המקור אצל הראשון לצו המוסרי. זהו הד של מחלוקת קדומה יותר, כבר בתנ"ך אנו מוצאים את הקדושה כהופעה של הנשגב, הנורא והאיום. 'קדוש ונורא שמו'. לעיתים אפילו כהופעה הרסנית במדבר פרק ד: (כ) ולא יבאו לראות כבלע את הקדש ומתו: שמות פרק יט,(י) ויאמר ידוד אל משה לך אל העם וקדשתם היום ומחר וכבסו שמלתם:
(יא) והיו נכונים ליום השלישי כי ביום השלשי ירד ידוד לעיני כל העם על הר סיני:
(יב) והגבלת את העם סביב לאמר השמרו לכם עלות בהר ונגע בקצהו כל הנגע בהר מות יומת:
(יג) לא תיגע בו יד כי סקול יסקל או ירה יירה אם בהמה אם איש לא יחיה במשך היובל המה יעלו בהר: 
לעונג זה מצטרפים מאכלי השבת השמנים בדרך כלל. בספרי חסידות מוסבר שהשלום של השבת הינו קודם לכל שלום שבין הגוף לנשמה, הנשמה היתירה של השבת היא כך מפרש רש"י נשמה יתירה לאכול ולשתות. ישנו ויכוח נצחי ביני לבין ילדי לגבי סעודת ליל שבת, הללו רוצים לאכול סעודה חלבית ואני חש בכך פגיעה בעונג שבת, אבל לכל אחד העונג שלו, ואינך יכול לכפות עלינו את העונג שלך הם טוענים בצדק לעומתי. אבל אני עונה להם, שזהו חסרון ביהדות שלהם... 
מה היחס בין חווית קדושה יהודית זאת לבין חווית קדושה שאני עשוי לחוש בטבע. לעיתים, כשאני יוצא מהעיר, בגבעת הדגן בה אני מלמד או בטיול, חוויה  שגם היא מלוה בשקט עמוק בהרמוניה ושלוה ונוכחות. 'הדור נאה זיו העולם'. זיו זה הוא במונחים חסידיים אור מקיף, הוא מקיף את הדברים אופף אותם. העולם הופך לחגיגי, כמו אז כשהיינו ילדים, לראשוני, הוא מקבל  חדות, ורעננות ואני חש את עצמי כחלק ממנה. נראה לי שהסיבה שדוחפת אנשים רבים לטייל היא דווקא חוויה זו, שאני קורה לה חווית קדושה. לרוב היא באה דווקא בהיסח הדעת, לעיתים כשכבר נופלת עלינו עייפות שגורמת לנו להפסיק לעמוד על המשמר. חוויה כזו שגם היא עשויה להיות חוויה שבתית, לא מזוהה אצלי עם הקדושה היהודית אלא אולי דווקא קדושה חילונית, חילונית אך לא חולית, שהיא כאמור ניגודה של הקדושה. שבת בראשית, ודווקא בתקופה זו של התחלת השנה והסתיו תחושות בראשית אלה מתחזקות אצלי. אבל ליתר דיוק הינה חוויה ארץ ישראל, כלומר, היא מזוהה אצלי כחווית ארץ ישראל ציונית. ומה יהיה אם אטייל אי פעם באלפים? או בהימלאיה האם קדושה זו הינה קדושת א"י?
למה זאת קדושה? באופן פשטני קדושה הינה נוכחותו של האלוקי. לאו דוקא האלוקי הפרסונלי, נוכחות של הטרנס', העולם שמשתנה בצורה כזו איננו העולם- יומי, הסיבתי וההישגי. נוכחתו המרגיעה רומזת לנצח, לעולם שמעבר...

לצרף דיבור על עלייה לרגל כציווי של גברים, הקדושה הטרנסצנדנטית של התגלות שאיננה לנשים וילדים לעומת מצוות השמחה שהיא משפחתית – הוא ובניו ובני ביתו. פרעה לעומת משה ביציאה לחוג במדבר.
